rejauldu/bengali-wikipedia huggingface dataset:
থাম্ব|কন্সতান্তিন এদুয়ার্দোভিচ সিওলকোভস্কি কন্সতান্তিন এদুয়ার্দোভিচ সিওলকোভস্কি () (১৭ই সেপ্টেম্বর, ১৮৫৭ - ১৯শে সেপ্টেম্বর, ১৯৩৫) পোলীয় বংশোদ্ভূত সোভিয়েত রকেট বিজ্ঞানী। তিনি নভশ্চরণ তত্ত্বের অগ্রদূতদের মধ্যে অন্যতম। তার জীবনের অধিকাংশ সময় কেটেছে মস্কো শহর থেকে ২০০ কিমি দূরে অবস্থিত কালুগার বাইরে একটি কাঠের বাড়িতে।   রচনাবলী   Исследование мировых пространств реактивными приборами (১৯০৬)  "Origin and an essence of music" ("Происхождение музыки и ее сущность")   বহিঃসংযোগ    The life of Konstantin Eduardovitch Tsiolkovsky An article with references, facsimile articles and more  Tsiolkovsky's Imperative in the 21st Century Academic paper  Virtual Matchbox Labels Museum - Russian labels - Space - Page 2 - Konstantin Tsiolkovsky Historic images  Tsiolkovsky from Russianspaceweb.com  বিষয়শ্রেণী:১৮৫৭-এ জন্ম বিষয়শ্রেণী:১৯৩৫-এ মৃত্যু বিষয়শ্রেণী:রুশ উদ্ভাবক বিষয়শ্রেণী:রুশ বিজ্ঞানী বিষয়শ্রেণী:সোভিয়েত বিজ্ঞানী বিষয়শ্রেণী:রুশ প্রকৌশলী বিষয়শ্রেণী:রুশ বিজ্ঞান কল্পকাহিনী লেখক বিষয়শ্রেণী:নভোশ্চরণবিজ্ঞানী বিষয়শ্রেণী:আদি রকেটবিজ্ঞান বিষয়শ্রেণী:প্রযুক্তির দার্শনিক
স্টিভেন রে (; জন্ম: ৩১ অক্টোবর ১৯৪৬) হলেন একজন আইরিশ অভিনেতা। তিনি চলচ্চিত্র, মঞ্চ, টেলিভিশন ও বেতারে কাজ করেন। তিনি দ্য ক্রাইং গেম (১৯৯২) চলচ্চিত্রে ফার্গুস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল ভি ফর ভেনডেটা ও ব্রেকফাস্ট অন প্লুটো (২০০৫), মাইকেল কলিন্স (১৯৯৬), এবং ইন্টারভিউ উইথ দ্য ভ্যাম্পায়ার (১৯৯৪)।  তিনি ক্রাইম অব দ্য সেঞ্চুরি মিনি ধারাবাহিকে অভিনয় করে শ্রেষ্ঠ অভিনেতা বিভাগে একটি গোল্ডেন গ্লোব পুরস্কারের মনোনয়ন লাভ করেন। এছাড়া দ্য শ্যাডো লাইন টিভি ধারাবাহিকে হুগো ব্লিক চরিত্রে অভিনয় করে শ্রেষ্ঠ পার্শ্ব অভিনেতা বিভাগে একটি বাফটা টিভি পুরস্কারের মনোনয়ন লাভ করেন এবং দি অনারেবল ওম্যান টিভি ধারাবাহিকে অভিনয় করে একটি বাফটা টিভি পুরস্কার অর্জন করেন। ২০২০ সালে দি আইরিশ টাইমস তাকে আয়ারল্যান্ডের সেরা চলচ্চিত্র অভিনয়শিল্পী তালিকায় ১৪তম স্থান প্রদান করে।  প্রারম্ভিক জীবন রে ১৯৪৫ সালের ৩১শে অক্টোবর উত্তর আয়ারল্যান্ডের বেলফাস্টে এক প্রোটেস্ট্যান্ট পরিবারে জন্মগ্রহণ করেন। তার পিতা একজন বাস চালক এবং মাতা একজন গৃহিণী ছিলেন। তিনি কুইন্স ইউনিভার্সিটি বেলফাস্টে ইংরেজি বিষয়ে এবং ডাবলিনের অ্যাবি থিয়েটার স্কুলে নাট্যকলা বিষয়ে অধ্যয়ন করেন।  ১৯৭০-এর দশকের শেষভাগে তিনি গ্যাব্রিয়েল বায়ার্ন ও কোম মিনির সাথে ডাবলিনে ফোকাস কোম্পানিতে অভিনয় করতেন।  কর্মজীবন বেশ কয়েক বছর আয়ারল্যান্ড ও ইংল্যান্ডে মঞ্চে ও টেলিভিশনে অভিনয়ের পর তিনি আইরিশ চলচ্চিত্র নির্মাতা নিল জর্ডানের দ্য ক্রাইং গেম (১৯৯২) চলচ্চিত্রে ফার্গুস চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও বাফটা পুরস্কারের মনোনয়ন লাভের মধ্য দিয়ে আন্তর্জাতিক খ্যাতি অর্জন করেন। এরপর তাকে প্রায়ই জর্ডানের পরিচালিত চলচ্চিত্রে অভিনয় করতে দেখা গেছে। জর্ডানের পরিচালনায় তিনি ইন্টারভিউ উইথ দ্য ভ্যাম্পায়ার (১৯৯৪), মাইকেল কলিন্স (১৯৯৬), ও ব্রেকফাস্ট অন প্লুটো (২০০৫) চলচ্চিত্রে অভিনয় করেন। এছাড়া তার অভিনীত আরেকটি উল্লেখযোগ্য চলচ্চিত্র হল ভি ফর ভেনডেটা।  তথ্যসূত্র  বহিঃসংযোগ           বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর আয়ারল্যান্ডীয় অভিনেতা বিষয়শ্রেণী:২১শ শতাব্দীর আয়ারল্যান্ডীয় অভিনেতা বিষয়শ্রেণী:উত্তর আয়ারল্যান্ডীয় চলচ্চিত্র অভিনেতা বিষয়শ্রেণী:উত্তর আয়ারল্যান্ডীয় টেলিভিশন অভিনেতা বিষয়শ্রেণী:উত্তর আয়ারল্যান্ডীয় মঞ্চ অভিনেতা বিষয়শ্রেণী:বেলফাস্টের অভিনেতা বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা টিভি পুরস্কার বিজয়ী
থাম্ব|359x359পিক্সেল|চীনের প্রাক্তন পররাষ্ট্র মন্ত্রণালয়ের মুখপাত্র ঝাও লিজিয়ান, যিনি "নেকড়ে যোদ্ধা" কূটনীতিকদের একজন হিসেবে বিবেচিত  নেকড়ে যোদ্ধা কূটনীতি হলো ২০১০-এর দশকের শেষের দিকে এবং ২০২০-এর দশকের গোড়ার দিকে গণপ্রজাতন্ত্রী চীনের কূটনীতিকদের দ্বারা গৃহীত জনসাধারণের কূটনীতির একটি সংঘর্ষমূলক রূপ। এই বাক্যাংশটি চীনা অ্যাকশন চলচ্চিত্র ফ্র্যাঞ্চাইজি উলফ ওয়ারিয়র (২০১৫) এবং এর ২০১৭ সালের সিক্যুয়েল থেকে উদ্ভূত। এই কূটনীতি সাধারণত কঠোর ও আক্রমণাত্মক, যেখানে চীন তার স্বার্থের বিরুদ্ধে কোনো ধরনের সমালোচনা বা হুমকি সহ্য না করার মনোভাব নিয়ে কাজ করে।  নেকড়ে যোদ্ধা কূটনীতি প্রায়শই লড়াইমূলক হয়ে আসছে, এর সমর্থকরা সোশ্যাল মিডিয়া এবং সাক্ষাৎকারে চীনা সরকার, তার ক্ষমতাসীন চীনা কমিউনিস্ট পার্টি (সিসিপি) এবং সংশ্লিষ্ট নীতিগুলির সমালোচনার তীব্র নিন্দা করে, কখনও কখনও তাদের বিরোধীদের সাথে ঝগড়া বা অন্যান্য ধরণের বাদানুবাদে লিপ্ত হয়। নেকড়ে যোদ্ধা কূটনীতিকে সিসিপির সাধারণ সম্পাদক শি জিনপিংয়ের আন্তর্জাতিক রাজনীতিতে চীনের "বক্তৃতা শক্তি" জোরদার করার প্রচেষ্টার অংশ এবং পশ্চিমা বিশ্বের সাথে আদর্শিক সংগ্রামের প্রতিফলন হিসাবে দেখা হয়েছে। সাধারণভাবে শি'র পররাষ্ট্র নীতি, চীনা সরকারি কর্মকর্তাদের মধ্যে পশ্চিমাদের কাছ থেকে চীন-বিরোধী প্রতিকূলতা এবং চীনা কূটনৈতিক আমলাতন্ত্রের মধ্যে পরিবর্তনকে এর উত্থানের কারণ হিসাবে উল্লেখ করা হয়েছে। মন্তব্যকারীরা পর্যবেক্ষণ করেছেন যে নেকড়ে যোদ্ধা কূটনীতি ২০২০-এর দশকের গোড়ার দিকে শীর্ষে পৌঁছেছিল এবং পরে হ্রাস পেয়েছে।    তথ্যসূত্র   বিষয়শ্রেণী:কূটনীতি বিষয়শ্রেণী:চীনের বৈদেশিক সম্পর্ক বিষয়শ্রেণী:ভূ-রাজনৈতিক পরিভাষা বিষয়শ্রেণী:কূটনীতির ধরন
অর্পিত রাঙ্কা ভারতের একজন মডেল যিনি অভিনেতায় পরিণত হন। পুর্বে তিনি গ্লেডর‍্যাগস্‌ মেইল মডেল অব দ্য ইয়ার শোতে বেস্ট বডি খেতাব বিজয়ী হন। তিনি ভারতের রাজস্থান প্রদেশ বিলয়ারা শহর থেকে আসেন। মডেলের এসাইন্টমেন্ট শেষ করে অর্পিত একাধিক তামিল এবং তেলুগু ভাষায় ছবি করেন, যেগুলো খল বা সহঅধিনায়কের ভূমিকায় অভিনয় করেছিলেন। টেলিভিশনে তার প্রথম পদচারণা হয় ঐতিহাসিক টিভি সিরিয়াল মহাভারতের দুর্যোধনের চরিত্রে অভিনয় দিয়ে। তিনি এমএসজি ২ (মেসেঞ্জার অব গড-২)–এ সহনায়কের ভূমিকায় অভিনয় করেন।   কাজের তালিকা   ছবি   বছর  ভাষা  নাম  ভূমিকা  টীকা ২০১০ সাল  তামিল পাইয়া  সহযোগী চরিত্রে  প্রথম চলচ্চিত্র  ২০১০ সাল তামিল আয়য়ানার   রামানি  ২০১৫ সাল তেলুগু রে（দ্য রিয়াল হিরো） ডাঞ্জ ২০১৫ সাল হিন্দি  এমএসগি-২ দ্য মেসেঞ্জার  আজগার ২০১৫ সাল তামিল বোলোগাম  ডেস্ট্রোয়ার দায়াল   ২০১৫ সাল তেলুগু রুদ্রমাদেবী    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:ভারতীয় পুরুষ মডেল বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:১৯৮৩-এ জন্ম
ফারহান চিশতি একজন পাকিস্তানি রাজনীতিবিদ, যিনি ফেব্রুয়ারি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। তিনি ২০২৪ সালের নির্বাচনে এমকিউএম-পি (মুতাহিদা কওমি মুভমেন্ট – পাকিস্তান) দলের প্রার্থী হিসেবে এনএ-২৫০ আসনে জয়লাভ করেন।   কর্মজীবন  ফারহান চিশতি ২০২৪ সালের পাকিস্তানি সাধারণ নির্বাচনে করাচি সেন্ট্রাল-৪ (এনএ-২৫০) আসন থেকে এমকিউএম-পি প্রার্থী হিসেবে প্রতিদ্বন্দ্বিতা করে বিজয়ী হন। তিনি মোট ৭৯,৯২৫ ভোট পান, আর তার নিকটতম প্রতিদ্বন্দ্বী জামাত-ই-ইসলামি পাকিস্তানের হাফিজ নাঈম উর রহমান পান ৪৩,৬৫৯ ভোট।   তথ্যসূত্র   বিষয়শ্রেণী:মুত্তাহিদা কওমি মুভমেন্টের এমএনএ বিষয়শ্রেণী:পাকিস্তানের জাতীয় পরিষদের সদস্য বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:জীবিত ব্যক্তি
ক্রেগ ক্লেয়ারমন্ট ব্রাথওয়েট (; জন্ম: ২ ডিসেম্বর, ১৯৯২) বার্বাডোসের সেন্ট মাইকেলের ব্ল্যাক রকে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। আন্তর্জাতিক ক্রিকেটার হিসেবে ওয়েস্ট ইন্ডিজ ক্রিকেট দলে খেলছেন।  ডানহাতি ব্যাটসম্যান ব্রেদওয়েট ঘরোয়া ক্রিকেটে বার্বাডোসের পক্ষে অংশ নিয়ে থাকেন। দলের প্রয়োজনে ডানহাতে অফ-ব্রেক বোলিংও করতে সক্ষম ‘বোবো’ ডাকনামে পরিচিত ক্রেগ ব্রাথওয়েট।   খেলোয়াড়ী জীবন  জুন, ২০০৯ সালে ব্রেদওয়েট বাংলাদেশ দলের বিপক্ষে টেস্ট ক্রিকেট অংশগ্রহণের জন্য ডাক পান। মূলতঃ ওয়েস্ট ইন্ডিজ খেলোয়াড় সংস্থার সদস্যদের ডাকা ধর্মঘটের কারণেই তিনি এ সুযোগ লাভ করেছিলেন। ৬ নভেম্বর, ২০১১ তারিখে দ্বিতীয় ওয়েস্ট ইন্ডিয়ান হিসেবে নিজের ১৯তম জন্মদিনের পূর্বেই দু’টি টেস্ট অর্ধ-শতক করেন। দিল্লিতে অনুষ্ঠিত ভারতের বিপক্ষে তিনি ৬৩ রান করেছিলেন ২১২ বল খেলে।Chanderpaul century thwarts India again espncricinfo. Retrieved 7 November 2011  জুন, ২০১৪ সালে তিনি পুনরায় ওয়েস্ট ইন্ডিজের টেস্ট দলের হয়ে সফরকারী নিউজিল্যান্ডের বিপক্ষে অংশগ্রহণ করেন। ১৭ জুন, ২০১৪ তারিখে নিউজিল্যান্ড দলের বিপক্ষে ২য় টেস্টে তিনি তার প্রথম সেঞ্চুরি (১২৯) করেন। কুইন্স পার্ক ওভালে অনুষ্ঠিত ঐ খেলায় তিনি ম্যান অব দ্য ম্যাচের পুরস্কার পান।   তথ্যসূত্র    আরও দেখুন   ক্রিস গেইল  ওয়েস্ট ইন্ডিজ ক্রিকেট দল  ২০১৪ নিউজিল্যান্ড ক্রিকেট দলের ওয়েস্ট ইন্ডিজ সফর   বহিঃসংযোগ       বিসিএক্রিকেট.অর্গে ক্রেগ ব্রেদওয়েট   বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইয়র্কশায়ারের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:গ্ল্যামারগনের ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:বার্বাডোসের ক্রিকেটার বিষয়শ্রেণী:সেন্ট মাইকেল, বার্বাডোসের ব্যক্তি বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:ওয়ারউইকশায়ারের ক্রিকেটার
আব্দুল্লাহ আল মামুন নাম দিয়ে নিম্নের ব্যক্তিবর্গকে বোঝানো হতে পারেঃ-   আব্দুল্লাহ আল মামুন (নাট্যকার) - বাংলাদেশী অভিনেতা, নাট্যকার, নির্দেশক, চলচ্চিত্র পরিচালক।  আব্দুল্লাহ আল মামুন (বিজ্ঞানী) - বাংলাদেশী পদার্থবিজ্ঞানী ও জাহাঙ্গীরনগর বিশ্ববিদ্যালয়ের অধ্যাপক।  আবদুল্লাহ আল মামুন (ক্রিকেটার) - বাংলাদেশের প্রথম শ্রেনীর ক্রিকেটার।   আরো দেখুন   চৌধুরী আবদুল্লাহ আল মামুন, বাংলাদেশ পুলিশের একজন কর্মকর্তা এবং র‌্যাপিড অ্যাকশন ব্যাটেলিয়ানের (র‌্যাব) মহাপরিচালক।
Documentation sub-page for মডিউল:পার্শ্ববর্তী স্টেশন/System.   ব্যবহার  All parameters are optional. The System name is automatically inserted.  Parameter  Notes   If |former}}, then the second sentence reads "It supports former System lines." instead of "It supports services operated by the System."   Inserts "in place" before "operated by the System".   suppresses "the" before System.   Suppresses the wikilink for System (when the system abbreviation is a disambiguation).   Inserts an alternate, linked name (in parentheses) after System.   Includes additional text at the end of the second sentence.   Adds a third sentence, "For the , use ." or "For the current services, use ." if |former}} is specified.   suppresses "the" before For.   Includes additional text at the end of the third sentence.  উদাহরণ  Using the companies from The Railway Series as an example,  {{Adjacent stations doc}} on  produces   {{Adjacent stations doc|former}} on  produces   {{Adjacent stations doc|place=the [[Island of Sodor]]}} on  produces   {{Adjacent stations doc|former|link=no|alt=Sodor & Mainland Railway}} on  produces   {{Adjacent stations doc|incl=including the [[Sodor & Mainland Railway]], the [[Tidmouth, Wellsworth & Suddery Railway]], the [[Tidmouth, Knapford & Elsbridge Railway]], and the [[Wellsworth & Suddery Railway]]}} on  produces   {{Adjacent stations doc|for=London & North Western Railway}} on  produces   {{Adjacent stations doc|the2=no|for=NWR|type=&ndash; [[British Railways]]' former [[North Western Region]])}} on  produces    আরও দেখুন
কলঘাটগি () ভারতের কর্ণাটক রাজ্যের ধারওয়াড় জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৩৬ মিটার (১৭৫৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কলঘাটগি শহরের জনসংখ্যা হল ১৪,৬৭৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কলঘাটগি এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
বিবিসি বাংলা ২০০৬ সালে "সর্বকালের সর্বশ্রেষ্ঠ বাংলা গান" শীর্ষক একটি জরিপ পরিচালনা করে। জরিপে বিশ্বব্যাপী অবস্থানরত বাঙালিদের কাছ থেকে ভোট নেওয়া হয়। মোট ২০টি বাংলা গানকে সর্বকালের সর্বশ্রেষ্ঠ বাংলা গান হিসেবে আখ্যায়িত করে তালিকা তৈরি করা হয়। জরিপের ফলাফল অনুযায়ী, সর্বকালের সর্বশ্রেষ্ঠ বাংলা গান হলো রবীন্দ্রনাথ ঠাকুর রচিত ও স্বাধীন সার্বভৌম বাংলাদেশের জাতীয় সঙ্গীত "আমার সোনার বাংলা, আমি তোমায় ভালোবাসি"।   সর্বকালের সর্বশ্রেষ্ঠ বাংলা গান (শীর্ষ ২০টি)  ২০০৬ সালে তৈরি করা বিবিসি বাংলার সর্বকালের সর্বশ্রেষ্ঠ ২০টি বাংলা গানের তালিকা: ক্রমগানের শিরোনামরচয়িতাগীতিকারসুরকারশিল্পী১আমার সোনার বাংলারবীন্দ্রনাথ ঠাকুররবীন্দ্রনাথ ঠাকুরবাউল গায়ক গগন হরকরার গান "আমি কোথায় পাব তারে" থেকে এই গানের সুর ও সঙ্গীত উদ্ভূত।২মানুষ মানুষের জন্যেভূপেন হাজারিকা; বাংলা রূপান্তর- শিবদাস বন্দ্যোপাধ্যায়শিবদাস বন্দ্যোপাধ্যায়ভূপেন হাজারিকাভূপেন হাজারিকা৩আমার ভাইয়ের রক্তে রাঙানো একুশে ফেব্রুয়ারিআবদুল গাফফার চৌধুরীআবদুল গাফফার চৌধুরীআলতাফ মাহমুদ৪কফি হাউসের সেই আড্ডাটা আজ আর নেইগৌরীপ্রসন্ন মজুমদারগৌরীপ্রসন্ন মজুমদারসুপর্ণকান্তি ঘোষমান্না দে৫এক সাগর রক্তের বিনিময়ে বাংলার স্বাধীনতা আনল যারাগোবিন্দ হালদারগোবিন্দ হালদারআপেল মাহমুদ৬আমি বাংলায় গান গাইপ্রতুল মুখোপাধ্যায়প্রতুল মুখোপাধ্যায়প্রতুল মুখোপাধ্যায়মাহমুদুজ্জামান বাবু৭মোরা একটি ফুলকে বাঁচাবো বলে যুদ্ধ করিগোবিন্দ হালদারগোবিন্দ হালদারআপেল মাহমুদআপেল মাহমুদ৮তুমি আজ কতদূরেপ্রণব রায়প্রণব রায়সুবল দাসগুপ্তজগন্ময় মিত্র৯এক নদী রক্ত পেরিয়েখান আতাউর রহমানখান আতাউর রহমানখান আতাউর রহমানশাহনাজ রহমতুল্লাহ১০ধনধান্য পুষ্প ভরাদ্বিজেন্দ্রলাল রায়দ্বিজেন্দ্রলাল রায়দ্বিজেন্দ্রলাল রায়১১মুছে যাওয়া দিনগুলি আমায় যে পিছু ডাকেগৌরীপ্রসন্ন মজুমদারগৌরীপ্রসন্ন মজুমদারহেমন্ত মুখোপাধ্যায়হেমন্ত মুখোপাধ্যায়১২সালাম সালাম হাজার সালামফজল-এ-খোদাফজল-এ-খোদাআব্দুল জব্বারমহম্মদ আবদুল জব্বার১৩জয় বাংলা, বাংলার জয়গাজী মাজহারুল আনোয়ারগাজী মাজহারুল আনোয়ারআনোয়ার পারভেজ১৪খাঁচার ভিতর অচিন পাখিলালন শাহলালন শাহলালন শাহফরিদা পারভীন১৫একবার যেতে দে না আমার ছোট্ট সোনার গাঁয়েগাজী মাজহারুল আনোয়ারগাজী মাজহারুল আনোয়ারআনোয়ার পারভেজশাহনাজ রহমতুল্লাহ১৬কারার ওই লৌহকপাটকাজী নজরুল ইসলামকাজী নজরুল ইসলামকাজী নজরুল ইসলাম১৭এই পদ্মা এই মেঘনা এই যমুনা সুরমা নদী তটেআবু জাফরআবু জাফরআবু জাফরফরিদা পারভীন১৮চল্‌ চল্‌ চল্‌ ঊর্ধগগনে বাজে মাদলকাজী নজরুল ইসলামকাজী নজরুল ইসলামকাজী নজরুল ইসলাম১৯একতারা তুই দেশের কথাগাজী মাজহারুল আনোয়ারগাজী মাজহারুল আনোয়ারআনোয়ার পারভেজশাহনাজ রহমতুল্লাহ২০তুমি কি দেখেছ কভু জীবনের পরাজয়ড. মোহাম্মদ মনিরুজ্জামানসত্য সাহামহম্মদ আবদুল জব্বার   আরও দেখুন   সর্বকালের সর্বশ্রেষ্ঠ বাঙালি   তথ্যসূত্র   বিষয়শ্রেণী:বাংলা ভাষার গান
অ্যান্ড্রু স্ট্রুথার্স স্টুয়ার্ট (২৭ মে ১৯৩৭ - ৬ অক্টোবর ২০১৩) ছিলেন একজন ব্রিটিশ কনজারভেটিভ পার্টির রাজনীতিবিদ যিনি ১৯৮৩ থেকে ১৯৯২ সাল পর্যন্ত শেরউডের সংসদ সদস্য (এমপি) হিসেবে দায়িত্ব পালন করেছিলেন।   জীবনের প্রথমার্ধ  স্কটল্যান্ডের ল্যানার্কশায়ারে জন্মগ্রহণকারী স্টুয়ার্ট স্ট্র্যাথ্যাভেন একাডেমি এবং ওয়েস্ট অফ স্কটল্যান্ড কৃষি কলেজে পড়াশোনা করেছেন। তিনি ১৯৫৭-৫৮ সালে স্ট্র্যাথ্যাভেন ইয়ং ইউনিয়নিস্টদের সভাপতিত্ব করেন।   রাজনৈতিক জীবন  কৃষক হিসেবে নিজেকে প্রতিষ্ঠিত করার জন্য নটিংহ্যামশায়ারে চলে আসার পর, স্টুয়ার্ট ১৯৭৭ সালে নটিংহ্যামশায়ার কাউন্টি কাউন্সিলে নির্বাচিত হন। সংসদ নির্বাচনে পদত্যাগ করার আগ পর্যন্ত তিনি এই পদে ছিলেন।   ১৯৮৩ সালে শেরউডের কয়লা খনির নির্বাচনী এলাকা থেকে নির্বাচিত হয়ে, স্টুয়ার্ট ১৯৮৪-৫ সালের ধর্মঘটের সময় কাজ চালিয়ে যাওয়া এবং পরবর্তীতে ডেমোক্র্যাটিক মাইনওয়ার্কার্স ইউনিয়ন গঠনকারী নটিংহ্যামশায়ারের খনি শ্রমিকদের একজন শক্তিশালী সমর্থক ছিলেন।  তিনি জন ম্যাকগ্রেগরের কৃষিমন্ত্রী (১৯৮৭-৮৯), শিক্ষা ও বিজ্ঞান প্রতিমন্ত্রী (১৯৮৯-৯০) এবং হাউস অফ কমন্সের নেতা (১৯৯০-৯২) থাকাকালীন সংসদীয় ব্যক্তিগত সচিব হিসেবে দায়িত্ব পালন করেন। ১৯৯০ সালে মাইকেল হেসেলটাইন যখন কনজারভেটিভ পার্টির নেতৃত্বের জন্য প্রতিদ্বন্দ্বিতা করেছিলেন, তখন তিনি মার্গারেট থ্যাচারকে সমর্থন করেছিলেন। ১৯৯২ সালে শেরউডে তিনি লেবারের প্যাডি টিপিংয়ের কাছে পরাজিত হন।   মৃত্যু  স্টুয়ার্ট সংক্ষিপ্ত অসুস্থতার পর ২০১৩ সালের ৬ অক্টোবর নটিংহ্যামশায়ারের কাউন্টনে ৭৬ বছর বয়সে তার পরিবারের সদস্যদের উপস্থিতিতে মারা যান।    তথ্যসূত্র    ১৯৮৭ সালের হাউস অফ কমন্সে টাইমস গাইড     বিষয়শ্রেণী:রক্ষণশীল দল (যুক্তরাজ্য) এর কাউন্সিলর বিষয়শ্রেণী:নটিংহ্যামশায়ারের কাউন্সিলর বিষয়শ্রেণী:২০শ শতাব্দীর ইংরেজ ব্যবসায়ী বিষয়শ্রেণী:নটিংহ্যামশায়ার কাউন্টি কাউন্সিলের সদস্য বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:২০১৩-এ মৃত্যু বিষয়শ্রেণী:১৯৩৭-এ জন্ম বিষয়শ্রেণী:স্কটল্যান্ডের গ্রামীণ কলেজের প্রাক্তন শিক্ষার্থী
ভারতীয় কমিউনিস্টদের কেন্দ্র (সিআইসি) ছিল ভারতের কেরল রাজ্যের একটি ছোট মাওবাদী দল। সংস্থাটি ১৯৭৪ সালে এর্নাকুলামে একটি সম্মেলনে প্রতিষ্ঠিত হয়েছিল। এতে ভারতের কমিউনিস্ট পার্টি (মার্ক্সবাদী) (সিপিআই(এম) থেকে বিচ্ছিন্ন হওয়া উপাদানগুলি অন্তর্ভুক্ত ছিল।  সেন্টার অফ ইন্ডিয়ান কমিউনিস্ট (সিআইসি) একটি শূন্যতার মধ্যে জনপ্রিয়তা অর্জন করেনি, তাদের প্ল্যাটফর্মটি কেরলের বৃহত্তর জনসংখ্যার প্রেক্ষাপটে উদ্ভাসিত হয়েছিল, একটি জেলা যা তাদের রাজনৈতিক সিদ্ধান্তে বামপন্থী মূল্যবোধকে নিয়োগের জন্য পরিচিত।Schoenfeld, Benjamin N. "Kerala in Crisis." Pacific Affairs 32, no. 3 (1959): 235-48. ১৯৫৭ সালের নির্বাচনে, কেরালার জনগণ ভারতের কমিউনিস্ট পার্টিকে পঁয়ত্রিশটি ভোট দিয়েছিল, মানুষের মধ্যে শক্তিশালী কমিউনিস্ট মূল্যবোধ প্রদর্শন করে।Ibid. 235  তথ্যসূত্র   বিষয়শ্রেণী:ভারত কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:১৯৭৭-এ ভারতে বিলুপ্ত বিষয়শ্রেণী:১৯৭৭-এ বিলুপ্ত রাজনৈতিক দল বিষয়শ্রেণী:১৯৭৪-এ ভারতে প্রতিষ্ঠিত বিষয়শ্রেণী:১৯৭৪-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল
উত্তরকন্যা হল স্যাটেলাইট টাউনশিপের একটি ভবন যেখানে পশ্চিমবঙ্গের উত্তরবঙ্গ উন্নয়ন বিভাগের অস্থায়ী রাজ্য সচিবালয় রয়েছে। এটি ২০ জানুয়ারী ২০১৪-এ মুখ্যমন্ত্রী মমতা বন্দ্যোপাধ্যায় উদ্বোধন করেছিলেন।   ইতিহাস  left|থাম্ব|উত্তরকন্যা ফলক ২০ জানুয়ারী ২০১৪-এ, পশ্চিমবঙ্গের মুখ্যমন্ত্রী মমতা বন্দ্যোপাধ্যায় শিলিগুড়িতে উত্তরবঙ্গের জন্য মিনি-স্টেট সচিবালয় উদ্বোধন করেছিলেন, এই অঞ্চলে উন্নয়ন ত্বরান্বিত করতে এবং শাসনের বাধা দূর করার জন্য।   অন্তর্ভুক্ত জেলা   উত্তরবঙ্গ সাতটি জেলা নিয়ে গঠিত- দার্জিলিং জেলা, জলপাইগুড়ি জেলা, আলিপুরদুয়ার জেলা, কোচবিহার জেলা, উত্তর দিনাজপুর, দক্ষিণ দিনাজপুর এবং মালদা জেলা।   তথ্যসূত্র   বিষয়শ্রেণী:পশ্চিমবঙ্গ সরকার বিষয়শ্রেণী:পশ্চিমবঙ্গের সরকারি ভবন বিষয়শ্রেণী:ভারতের রাজ্য সরকারের প্রশাসনিক সদর দফতর বিষয়শ্রেণী:২০১২-এ পশ্চিমবঙ্গে প্রতিষ্ঠিত
চরকি একটি বাংলাদেশি সাবস্ক্রিপশন ভিডিও অন ডিমান্ড স্ট্রিমিং সেবা। এটি ট্রান্সকম গ্রুপের মালিকানাধীন মিডিয়াস্টার লিমিটেডের অধীনে প্রথম আলোর মাধ্যমে পরিচালিত। চরকি ২০২১ সালের ১২ জুলাই চালু হয়। পরিষেবাটি প্রাথমিকভাবে মৌলিক বিষয়বস্তু এবং টেলিভিশন ধারাবাহিক, চলচ্চিত্র এবং প্রামাণ্যচিত্রসহ অন্যান্য তৃতীয় পক্ষের প্রদানকৃত সামগ্রী দেখায়। পরিষেবাটিতে সদস্যতা না করে বিনামূল্যেও কিছু কনটেন্ট দেখার সুবিধা রয়েছে।  পটভূমি এবং ইতিহাস  বাংলাদেশ ওটিটির জন্য ক্রমবর্ধমান বাজারে পরিণত হয়েছে। বিদেশি স্ট্রিমিং সেবা বাংলাদেশে সফলভাবে ব্যবসা করছে। কিন্তু খুব কম স্থানীয় কনটেন্ট ছিল। ২০২০ সালে মিডিয়াস্টার লিমিটেড, পরের বছরে একটি ওটিটি প্ল্যাটফর্ম চালু করার ঘোষণা দেয় এবং এর নাম দেয় চরকি। ২০২১ সালের এপ্রিল মাসে ভারতীয় হাইকমিশন চরকির সাথে ৩৮টি প্রামাণ্যচিত্র শেয়ার করে। ২০২১ সালের ১২ জুলাই, কোভিড-১৯ মহামারীর লকডাউনের কারণে অনলাইনে একটি উদ্বোধনী অনুষ্ঠানের আয়োজন মাধ্যমে যাত্রা শুরু করে চরকি। ফিল্ম, ফান, ফুর্তি নীতিবাক্য দিয়ে যাত্রা শুরু করে চরকি। এই উদ্বোধনী অনুষ্ঠানে জয়া আহসান এবং আরো অনেক তারকা অনলাইনে যোগ দেন। চরকি বর্তমানে অ্যান্ড্রয়েড, আইওএস, অ্যাপল টিভি, অ্যামাজন ফায়ার টিভি, অ্যান্ড্রয়েড টিভি, স্যামসাং স্মার্ট টিভির জন্য উপলব্ধ।   বিষয়বস্তু  চরকি মূলত বাংলা ভাষার বিষয়বস্তুর উপর দৃষ্টি নিবদ্ধ করে। তারা বাংলা সাবটাইটেলসহ তুর্কি এবং ইরানি চলচ্চিত্রও দেখায়। তাদের প্রিমিয়াম এবং বিনামূল্যে দুটি শ্রেণীর কন্টেন্ট রয়েছে। প্রিমিয়াম কন্টেন্ট দেখার জন্য সাবস্ক্রিপশন প্রয়োজন। তারা চলচ্চিত্র, ধারাবাহিক, অনুষ্ঠান, নন-ফিকশন বিষয়বস্তু, সঙ্গীত ভিডিও, চরকি মৌলিক কন্টেন্ট এবং আরও অনেক বাংলা এবং বিদেশী ভাষার ভিডিও কন্টেন্ট প্রদর্শন করে। তারা ২০০টিরও বেশি চলচ্চিত্র, টিভি ধারাবাহিক, প্রামাণ্যচিত্র, টিভি নাটক ইত্যাদি দিয়ে তাদের যাত্রা শুরু করে।   মৌলিক অনুষ্ঠানের তালিকা  +টীকাএখনও মুক্তি পায়নি বুঝায় বছরশিরোনামপরিচালকটীকাধরনমুক্তিসূত্র ২০২১মরীচিকাশিহাব শাহীনটিভি ধারাবাহিকথ্রিলার১২ জুলাই ২০২১ঊনলৌকিকরবিউল আলম রবিটিভি ধারাবাহিকঅমনিবাস ওয়েব ধারাবাহিক১২ জুলাই ২০২১লাল কাতান নীল ডাকাতভিকি জাহেদস্বল্পদৈর্ঘ্য চলচ্চিত্রনাটক১২ জুলাই ২০২১ইউটিউমারআদনান আল রাজীবচলচ্চিত্রডার্ক কমেডি২২ জুলাই ২০২১নীল মুকুটকামার আহমাদ সাইমনচলচ্চিত্রপ্রামাণ্য-নাট্য চলচ্চিত্র৮ আগস্ট ২০২১নেটওয়ার্কের বাইরেমিজানুর রহমান আরিয়ানচলচ্চিত্রঅ্যাডভেঞ্চার প্রণয়ধর্মী১৯ আগস্ট ২০২১জোয়ার ভাঁটাসুমন আনোয়ারস্বল্পদৈর্ঘ্য চলচ্চিত্র নাটক২৬ আগস্ট ২০২১অতিথিফরহাদ শাহীস্বল্পদৈর্ঘ্য চলচ্চিত্র নাটক৯ সেপ্টেম্বর ২০২১বাঘের বাচ্চাগৌতম কৈরীস্বল্পদৈর্ঘ্য চলচ্চিত্র থ্রিলারমুন্সিগিরিঅমিতাভ রেজা চৌধুরীচলচ্চিত্ররহস্য থ্রিলার ৩০ সেপ্টেম্বর ২০২১২০২২পেট কাটা ষনুহাশ হুমায়ূনওয়েব ধারাবাহিক হরর৭ এপ্রিল ২০২২২০২২দাগ সঞ্জয় সমাদ্দারচলচ্চিত্র ১০ নভেম্বর ২০২২২০২৩ইন্টার্নশিপরেজাউর রহমানওয়েব ধারাবাহিকরোমান্টিক কমেডি২৩ ফেব্রুয়ারি  ২০২৩মাইসেলফ অ্যালেন স্বপনশিহাব শাহীনওয়েব ধারাবাহিকঅপরাধ নাট্য২২ এপ্রিল ২০২৩প্রচলিতমোহাম্মদ আবিদ মল্লিকওয়েব ধারাবাহিকহরর রহস্য১৯ অক্টোবর ২০২৩২০২৪তুফানরায়হান রাফীচলচ্চিত্রঅ্যাকশন এবং ড্রামাঈদুল আযহা ২০২৪   আরও দেখুন    চরকির মৌলিক অনুষ্ঠান   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:ঢাকা ভিত্তিক কোম্পানি বিষয়শ্রেণী:বাংলাদেশী বিনোদন কোম্পানি বিষয়শ্রেণী:বাংলাদেশের অনলাইন কোম্পানি   বিষয়শ্রেণী:ট্রান্সকম গ্রুপ বিষয়শ্রেণী:২০২১-এ প্রতিষ্ঠিত বাংলাদেশী কোম্পানি বিষয়শ্রেণী:বাংলাদেশে ইন্টারনেট টেলিভিশন স্ট্রিমিং সেবা
এমরান আলী সরকার (মৃত্যু: ১২ ডিসেম্বর ২০০৭) বাংলাদেশের রাজশাহী জেলার রাজনীতিবিদ যিনি তৎকালীন রাজশাহী-১১ আসনের সংসদ সদস্য ও ত্রাণ ও পুনর্বাসন মন্ত্রী ছিলেন।   প্রাথমিক জীবন  এমরান আলী সরকার১৯১৩ সালের ১৭ ই ফেব্রুয়ারি বাংলা ১৩১৯ সালের ৪ঠা ফাল্গুন রাজশাহী শহরের রামচন্দ্রপুরে এক মুসলিম সম্ভ্রান্ত পরিবারে জন্মগ্রহণ করেন। তার স্ত্রী আমেনা বেগম ২৫ সেপ্টেম্বর ২০১৮ সালে মৃত্যুবরণ করেন।   রাজনৈতিক জীবন  এমরান আলী সরকার ন্যাপ-ভাসানী থেকে বাংলাদেশ জাতীয়তাবাদী দলে যোগ দিয়ে বিএনপির জাতীয় স্থায়ী কমিটির সদস্য হয়ে ছিলেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১১ আসন থেকে সংসদ সদস্য নির্বাচিত হন। তিনি জিয়াউর রহমানের মন্ত্রিসভায় ও আবদুস সাত্তারের মন্ত্রিসভায় ত্রাণ ও পুনর্বাসন মন্ত্রী হিসেবে দায়িত্ব পালন করেন। তিনি রাজশাহী পৌরসভার চেয়ারম্যান ছিলেন।   মৃত্যু  এমরান আলী সরকার ১২ ডিসেম্বর ২০০৭ মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০০৭-এ মৃত্যু বিষয়শ্রেণী:রাজশাহী জেলার রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:বাংলাদেশের সাবেক মন্ত্রী বিষয়শ্রেণী:জিয়াউর রহমানের মন্ত্রিসভার সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ মন্ত্রী
অলিভার সিমন ডি'আর্কি হার্ট (জন্ম ১৯৪৮) একজন ব্রিটিশ অর্থনীতিবিদ এবং হার্ভাড বিশ্ববিদ্যালয়ের শিক্ষক। অর্থনীতিতে অবদানের জন্য তিনি ২০১৬ তে অর্থনীতিতে নোবেল স্মারক পুরস্কার লাভ করেন।   গবেষণা  অর্থনীতির কন্ট্রাক্ট থিওরি নিয়ে অনন্যসাধারণ গবেষণার স্বীকৃতি হিসেবে এ সম্মাননা পেলেন এ দুই অর্থনীতিবিদ। তাদের গবেষণার আওতা এতটাই ব্যাপক যে, বীমা পলিসি, নির্বাহীদের বেতন থেকে শুরু করে জেলখানার ব্যবস্থাপনাও এর আওতার মধ্যে পড়ে। গবেষণার মাধ্যমে ব্রিটিশ-আমেরিকান অর্থনীতিবিদ অলিভার হার্ট ও ফিনল্যান্ডের বেঙ্কট হলস্ট্রম অর্থনীতির কন্ট্রাক্ট থিওরিকে এক নতুন উচ্চতায় নিয়ে গেছেন বলে মনে করছেন নোবেল জুরিরা। অর্থনীতিতে নোবেল পুরস্কার ঘোষণা করে প্রকাশিক বিবৃতিতে বলা হয়, ‘এ দুই অর্থনীতিবিদ তাদের গবেষণায় প্রতিষ্ঠানের শীর্ষ নির্বাহীদের কার্যভিত্তিক বেতন, বীমা খাতে ডিডাকটিবলস (বীমা করার আগে গ্রহীতার অবশ্য প্রদেয় অর্থ) ও কোপেমেন্ট (স্বাস্থ্য বীমায় নির্দিষ্ট সেবার বিনিময়ে প্রদেয় অর্থ) এবং সরকারি খাতের বেসরকারীকরণসহ বহুমুখী বিভিন্ন চুক্তিভিত্তিক বিষয়াদি নিয়ে আলোচনা করেছেন। বিভিন্ন খাতের নীতিনির্ধারণ ও সাংগঠনিক রূপরেখা এবং তাত্ত্বিক ভিত্তি তৈরিতে তাদের গবেষণা নিশ্চিতভাবেই অগ্রসর ভূমিকা পালন করতে যাচ্ছে। এছাড়া আলাদা আলাদাভাবে কাজ করতে গিয়ে শিক্ষক, স্বাস্থ্যকর্মী ও জেলখানার প্রহরীদের বেতন-ভাতা নির্ধারণের পন্থা নিয়েও আলোচনা করেছেন তারা, যা এদের বেতন নির্দিষ্ট হবে না কার্যভিত্তিক— তা নির্ধারণে সহায়ক ভূমিকা রাখবে। একই সঙ্গে স্কুল, হাসপাতাল বা জেলখানা সরকারি না বেসরকারি খাতে পরিচালিত হওয়া উচিত; সে বিষয়েও আলোচনা করেছেন তারা। নোবেল জুরিদের বিবৃতিতে আরো বলা হয়, চুক্তি ও সংগঠনের রূপরেখা বোঝায় সহায়ক ভূমিকা পালন করবে হার্ট ও হলস্ট্রম আলোচিত তত্ত্বগত নতুন পদ্ধতি।   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:ব্রিটিশ অর্থনীতিবিদ বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ব্রিটিশ ইহুদি বিষয়শ্রেণী:ব্রিটিশ নোবেল বিজয়ী বিষয়শ্রেণী:লন্ডন স্কুল অব ইকোনমিক্সের অধ্যাপক বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:লন্ডনের শিক্ষায়তনিক বিষয়শ্রেণী:ইংরেজ নোবেল বিজয়ী বিষয়শ্রেণী:ইংরেজ অর্থনীতিবিদ বিষয়শ্রেণী:ইংরেজ ইহুদি বিষয়শ্রেণী:নাইটস ব্যাচেলর বিষয়শ্রেণী:মার্কিন যুক্তরাষ্ট্রে ইংরেজ অভিবাসী